gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7886, del 03-10-2016 (2016/7562)

Informació pública del projecte de decret del Consell pel qual es regulen els serveis de comunicació audiovisual i el registre de prestadors en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   7886

Data del DOGV
:   03-10-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7562


Data del document
:   22-09-2016

Organisme emissor
:   Presidència de la Generalitat

Tipus de document
:   Anunci

Descriptors 

:   * cooperació administrativa

Informació pública del projecte de decret del Consell pel qual es regulen els serveis de comunicació audiovisual i el registre de prestadors en l'àmbit de la Comunitat Valenciana. [2016/7562]  
De conformitat amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius, se sotmet el projecte de decret del Consell pel qual es regulen els serveis de comunicació audiovisual i el registre de prestadors en l'àmbit de la Comunitat Valenciana, al tràmit d'informació pública durant un termini de 15 dies, comptats a partir de l'endemà de la publicació del present anunci en el Diari Oficial de la Comunitat Valenciana, en afectar l'esfera dels drets que la legislació vigent reconeix, com a públic destinatari, als ciutadans i ciutadanes, així com als prestadors dels serveis de comunicació audiovisual per a garantir la seua llibertat en el desenvolupament de la seua activitat.  
  
L'esborrany del projecte normatiu podrà ser consultat en la web de Presidència de la Generalitat en l'apartat «Normativa en tramitació» (http://www.presidencia.gva.es/normativa-en-tramitacion) o bé en el portal de Transparència de la Generalitat (http://www.gvaoberta.gva.es), així com de forma presencial en el Servei de Comunicació de la Direcció General de Relacions Informatives i Promoció Institucional, en el carrer Cavallers, 9, segona planta, de València, en horari de 09.00 a 14.00 hores, de dilluns a divendres.  
Les al·legacions, suggeriments o observacions efectuades per la persones o entitats que es consideren interessades han de dirigir-se per escrit a la Secretaria Autonòmica de Comunicació en l'adreça indicada.  
  
  
València, 22 de setembre de 2016.- El secretari autonòmic de Comunicació: José María Vidal Beltrán.
Diari Oficial de la Generalitat Valenciana


Sumari del DOGV 7749, del 30-03-2016 (2016/2033)

Resolució de 21 de març de 2016, de la directora general d'Internacionalització, per la qual se sotmet al tràmit d'informació pública el projecte d'ordre per la qual s'aproven les bases reguladores per a la concessió d'ajudes en matèria d'internacionalització.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7749

Data del DOGV
:   30-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2033


Data del document
:   21-03-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * cooperació administrativa

Resolució de 21 de març de 2016, de la directora general d'Internacionalització, per la qual se sotmet al tràmit d'informació pública el projecte d'ordre per la qual s'aproven les bases reguladores per a la concessió d'ajudes en matèria d'internacionalització. [2016/2033]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, així com en virtut de les atribucions conferides pel Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, resolc:  
Sotmetre a informació pública, pel termini de 15 dies el projecte d'ordre de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió d'ajudes en matèria d'internacionalització.  
El còmput del termini s'iniciarà l'endemà de la publicació de la present resolució en el Diari Oficial de la Comunitat Valenciana..  
  
El projecte normatiu romandrà exposat en els llocs següents:  
  
- Adreça d'internet:  
http://www.indi.gva.es/proyectos-de-reglamento  
- Direcció General d'Internacionalització, ciutat administrativa 9 d'Octubre, torre 1,5a planta, c/ Castán Tobeñas 77, 46045 València.  
  
València 21 de març de 2016.- La directora general d'Internacionalització: Mònica Cucarella Pérez.
Diari Oficial de la Generalitat Valenciana


Sumari del DOGV 7709, del 01-02-2016 (2016/528)

Notificació de la interposició d'un recurs contenciós administratiu en el procediment abreujat número 000686/2015 del Jutjat Contenciós Administratiu número 10 de València.
----------------------------------------------------------------------------------------------------------------------------------------------------------------------------

### Dades del document

Número de DOGV
:   7709

Data del DOGV
:   01-02-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/528


Data del document
:   20-01-2016

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública

Notificació de la interposició d'un recurs contenciós administratiu en el procediment abreujat número 000686/2015 del Jutjat Contenciós Administratiu número 10 de València. [2016/528]  
El director general de Recursos Humans i Econòmics de la Conselleria de Sanitat fa saber que el Col·legi Oficial de Logopedes de la Comunitat Valenciana ha interposat recurs contenciós administratiu, procediment abreujat número 000686/2015, davant del Jutjat Contenciós Administratiu número 10 de València, contra la Resolució de 24.02.2015, del director general de Recursos Humans de la Sanitat, de convocatòria de l'edició 13 de la borsa de treball i d'obertura del termini d'inscripció de nous aspirants i d'actualització de mèrits de candidats ja inscrits en les llistes d'ocupació temporal d'institucions sanitàries.  
  
Per això, en compliment del que disposa l'article 49 de la Llei 29/1998, de 13 de juliol, reguladora de la jurisdicció contenciosa administrativa, es notifica als possibles interessats que ha sigut remés a la sala esmentada l'expedient administratiu impugnat, i se'ls cita en el termini de nou dies a fi que puguen comparéixer en les actuacions referides, si ho estimen convenient.  
  
València, 20 de gener de 2016.- El director general de Recursos Humans i Econòmics: Justo Herrera Gómez.
Diari Oficial de la Generalitat Valenciana


Sumari del DOGV 7879, del 22-09-2016 (2016/7078)

Notificació de la sentència dictada en el judici verbal número 500/2016.
------------------------------------------------------------------------

### Dades del document

Número de DOGV
:   7879

Data del DOGV
:   22-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7078


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici verbal número 500/2016. [2016/7078]  
Procediment: judici verbal (250.2) 000500/2016.  
Demandant: Juan José Rodríguez Medina.  
Procurador: Carlos Javier Aznar Gómez.  
Demandada: Míriam Cánovas Méndez.  
Mari Carmen E. Sebastián Sanz, secretària judicial del Jutjat de Primera Instància número 27 de València, mitjançant aquest edicte faig saber que en aquest jutjat se segueix judici verbal (250.2) 000500/2016, a instàncies de Juan José Rodríguez Medina contra Míriam Cánovas Méndez, en què s'ha disposat notificar la sentència dictada en aquestes actuacions a la demandada que es troba en parador ignorat, Míriam Cánovas Méndez, a qui l'afecta.  
I perquè valga d'edicte de notificació de la sentència a la part demandada, en parador ignorat, de la qual sentència resta un exemplar a disposició seua en aquest jutjat, estenc aquest edicte, que es fixarà al tauler d'anuncis d'aquest jutjat i es publicarà en el Diari Oficial de la Comunitat Valenciana.  
  
València, 5 de setembre de 2016.- La secretària judicial: Mari Carmen E. Sebastián Sanz.
Diari Oficial de la Generalitat Valenciana


Sumari del DOGV 7811, del 22-06-2016 (2016/4273)

Notificació de la sentència dictada en el judici verbal número 135/2015.
------------------------------------------------------------------------

### Dades del document

Número de DOGV
:   7811

Data del DOGV
:   22-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4273


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici verbal número 135/2015. [2016/4273]  
Judici verbal número 000135/2015  
Demandant: Daniel Cervera, SA.  
Demandat: Solipanbo Carmine.  
  
M.ª Isabel Boguña Pacheco, secretària judicial del Jutjat Mercantil número 1 de València, faig saber que en les actuacions de judici verbal número 135/2015 s'ha dictat la sentència que té l'encapçalament i la dispositiva que, literalment, diuen així:  
  
«Sentència número 234  
València, 22 de juny de 2015  
Montserrat Molina Pla, magistrada jutgessa titular d'adscripció territorial del Tribunal Superior de Justícia de la Comunitat Valenciana, en funcions de reforç del Jutjat Mercantil número 1 de València, he vist aquestes actuacions de judici verbal, registrades amb el número 135/2015, a instàncies de l'entitat Daniel Cervera, SA, representada per Daniel Cervera Sánchez i assistida del lletrat Francisco Aliaga Navarro, contra Solipanbo Carmine, declarat en rebel·lia, sobre responsabilitat d'administradors.  
Dispositiva  
Estime la demanada interposada per Daniel Cervera Sánchez, representant legal de l'entitat Daniel Cervera, SA, contra Solipanbo Carmine, com a administrador de l'entitat Loar Gestores Financieros, SL, i condemne el demandat a abonar, com a obligat solidari, a la part actora la quantitat de 391,95 euros, més els interessos legals de l'article 576 de la Llei d'Enjudiciament Civil, amb imposició de les costes causades en aquest procediment.  
Notifiqueu-la a les parts i feu-los saber que, en contra, no s'hi pot interposar cap recurs.  
Aquesta és la meua sentència, que pronuncie, mane i firme.»  
  
I perquè valga de notificació al demandat, Solipanbo Carmine, amb parador desconegut, estenc aquest edicte.  
  
València, 25 de gener de 2016.- La secretària judicial: M.ª Isabel Boguña Pacheco.
Diari Oficial de la Generalitat Valenciana


Sumari del DOGV 7937, del 15-12-2016 (2016/9129)

Notificació de la sentència dictada en el procediment ordinari número 905/2014.
-------------------------------------------------------------------------------

### Dades del document

Número de DOGV
:   7937

Data del DOGV
:   15-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9129


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el procediment ordinari número 905/2014. [2016/9129]  
Procediment ordinari 000905/2014  
Demandant: Cronosport, SL.  
Procuradora: M.ª Teresa Gavila Guardiola.  
Demandat: A.D.M. Management, SL.  
  
Vicente Sorní Pérez, secretari judicial del Jutjat de Primera Instància número 20 de València, mitjançant aquest edicte faig saber que en aquest jutjat se segueix procediment ordinari amb el número 000905/2014, a instàncies de Cronosport, SL, representat per la procuradora M.ª Teresa Gavila Guardiola, contra A.D.M. Management, SL, en què s'ha disposat en el dia de hui notificar la sentència dictada en aquestes actuacions al demandat que es troba en parador ignorat, A.D.M. Management, SL, que té l'encapçalament i la dispositiva que, literalment, són com segueix:  
  
«Sentència número 346/2016  
Jutgessa que la dicta: Silvia Sempere Faus.  
Lloc: València.  
Data: 29 de juliol de 2016.  
Part demandant: Cronosport, SL.  
Advocat/ada: -  
Procuradora: M.ª Teresa Gavila Guardiola.  
Part demandada: A.D.M. Management, SL.  
Objecte del judici: ordinaris.  
  
Silvia Sempere Faus, jutgessa del Jutjat de Primera Instància número 20 de València, he vist aquestes actuacions de judici ordinari número 905/2014, instades per la mercantil Cronosport, SL, representada per la procuradora M.ª Teresa Gavila Guardiola i defensada pel lletrat Juan J. Benavent Roig, contra la mercantil A.D.M. Management, SL, i atesos els següents:  
[?]  
  
Dispositiva  
Estime la demanda formulada per la procuradora M.ª Teresa Gavila Guardiola, en nom i representació de la mercantil Cronosport, SL, sobre la reclamació de 8.099,20 euros, i condemne la mercantil D.M. Management, SL, a pagar a Cronosport, SL, huit mil noranta-nou euros amb vint cèntims, més l'interés legal des de la data de la interpel·lació judicial del procediment admonitori número 1340/2013, seguit davant d'aquest Jutjat de Primera Instància número 20 de València.  
  
Impose les costes a la part demandada.»  
I perquè valga d'edicte de notificació de la sentència al demandat, en parador ignorat, estenc aquest edicte, el qual es fixarà al tauler d'anuncis d'aquest jutjat i es publicarà en el Diari Oficial de la Generalitat Valenciana.  
  
València, 25 d'octubre de 2016.- El secretari judicial: Vicente Sorní Pérez.
Diari Oficial de la Generalitat Valenciana


Sumari del DOGV 7738, del 10-03-2016 (2016/1461)

Notificació de la sentència dictada en el procediment de divorci contenciós número 1277/2014.
---------------------------------------------------------------------------------------------

### Dades del document

Número de DOGV
:   7738

Data del DOGV
:   10-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1461


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1277/2014. [2016/1461]  
José Esteban Briz Recio, secretari del Jutjat de Primera Instància número 24 de València, mitjançant aquest edicte faig saber que en les actuacions de divorci contenciós 001277/2014, a instàncies de Mihaela Florentina Voicu, representada per la procuradora María Agosto Villalonga Tomás, contra Toader Teodoru Voicu, en situació de rebel·lia, en què, en data 23 de juny de 2015, s'ha dictat sentència la part dispositiva de la qual diu així:  
  
«Dispositiva  
Estime la demanda formulada per la procuradora María Agosto Villalonga Tomás, en nom i representació de Mihaela Florentina Voicu, contra Toader Teodoru Voicu, i declare dissolt per causa de divorci el matrimoni format pels esmentats cònjuges, amb tots els efectes legals. Així mateix, examinades les actuacions que consten en les actuacions, de conformitat amb l'article 94 esmentat del Codi Civil i en benefici i interès del fill menor dels litigants, dispose les mesures següents:  
  
- Guarda i custòdia a favor de la mare, Mihaela Florentina Voicu.  
- Exercici exclusiu de la pàtria potestat a favor de la mare, Mihaela Florentina Voicu.  
- Suspensió del règim de visites amb el pare, Toader Teodoru Voicu.  
  
- Pensió alimentària: anirà a càrrec del pare a favor del seu fill menor d'edat, S. M. V., i aquesta pensió es fixa en 190 euros/mes, quantitat que ingressarà en el compte que designe la demandant en els cinc primers dies de cada mes, i que s'actualitzarà de conformitat amb l'índex de preus al consum que publique l'Institut Nacional d'Estadística o organisme que el substituïsca.  
Cada part abonarà les costes processals causades a la seua instància i les comunes a mitges».  
  
València, 23 de juny de 2015.- El secretari judicial: José Esteban Briz Recio.
Diari Oficial de la Generalitat Valenciana


Sumari del DOGV 7698, del 15-01-2016 (2015/10019)

Informació pública de la sentència dictada en el procediment ordinari número 148/2013.
--------------------------------------------------------------------------------------

### Dades del document

Número de DOGV
:   7698

Data del DOGV
:   15-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10736


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Informació pública de la sentència dictada en el procediment ordinari número 148/2013. [2015/10975]  
Procediment ordinari número 1/000148/2013-S  
María Dolores Riquelme Cortado, lletrada de l'Administració de Justícia, de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 1, faig saber que en el procediment ordinari número 1/000148/2013-S, interposat per Gesvalmina, SL, contra el Decret 54/2013, de 26 abril, del Consell, pel qual s'estableix el règim transitori aplicable mentre culmine el procediment d'aprovació del pla general en tràmit en el terme municipal de Dénia (Alacant), Diari Oficial de la Comunitat Valenciana número 7016, de 3 de maig de 2013, s'ha dictat una resolució amb data, dictada per aquesta secció, la part dispositiva de la qual és, literalment, com segueix:  
  
«Decisió  
1. Desestimem el recurs contenciós administratiu número 391/2011, promogut pel procurador Juan Antonio Ruiz Martín, en nom i representació de la mercantil Gesvalmina, SL, contra el Decret 54/2013, de 26 d'abril, del Consell, pel qual, de conformitat amb el que estableix l'article 102 de la Llei Urbanística Valenciana, se suspén la vigència del Pla General d'Ordenació Urbana de Dénia de 1972 i s'estableix el règim urbanístic transitòriament aplicable mentre culmine el procediment d'aprovació del pla general en tràmit, que confirmem.  
  
2. Imposem les costes a la part actora.»  
  
La qual cosa es fa pública a l'efecte que preceptua l'article 72.2, en relació amb l'article 107.2 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 4 de desembre de 2015.- La lletrada de l'Administració de Justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 7838, del 27-07-2016 (2016/5355)

RESOLUCIÓ de 4 de juliol de 2016, de la Universitat d'Alacant, per la qual es nomena el tribunal que ha de resoldre el procés selectiu convocat per Resolució de 30 de maig de 2016, per a l'accés a l'escala tècnica de la Universitat d'Alacant.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7838

Data del DOGV
:   27-07-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/5355


Data del document
:   04-07-2016

Organisme emissor
:   Universitat d'Alacant

Tipus de document
:   Resolució

Anàlisi jurídica

RESOLUCIÓ de 4 de juliol de 2016, de la Universitat d'Alacant, per la qual es nomena el tribunal que ha de resoldre el procés selectiu convocat per Resolució de 30 de maig de 2016, per a l'accés a l'escala tècnica de la Universitat d'Alacant. [2016/5355]  
D'acord amb les competències atribuïdes per la normativa vigent, es nomena el tribunal que ha de resoldre el procés selectiu convocat per Resolució de 30 de maig de 2016 (DOCV 7806, 15.06.2016), per a l'accés a l'escala tècnica de la Universitat d'Alacant (Referència A01/16), compost com es determina a continuació:  
  
Tribunal titular  
President: Juan Mora Pastor. Professor titular d'universitat de la Universitat d'Alacant.  
Secretària: María José Muñoz Guillena. Funcionària de l'escala tècnica de la Universitat d'Alacant.  
Vocals:  
- Diego Cazorla Amorós. Catedràtic d'universitat de la Universitat d'Alacant.  
- Patricia Alberola Romà. Funcionària de l'escala tècnica de la Universitat d'Alacant.  
- Crispín Suárez Blázquez. Funcionari de l'escala tècnica de la Universitat d'Alacant.  
  
Tribunal suplent  
Presidenta: María Jesús Pastor Llorca. Professora titular d'universitat de la Universitat d'Alacant.  
Secretari: Víctor Manuel Pérez Lozano. Funcionari de l'escala tècnica de la Universitat d'Alacant.  
Vocals:  
- María José Illán Gómez. Catedràtica d'universitat de la Universitat d'Alacant.  
- Isidro Martínez Mira. Funcionari de l'escala tècnica de la Universitat d'Alacant.  
- Marcos San Martín Calera. Funcionari de l'escala tècnica de la Universitat d'Alacant.  
  
Alacant, 4 de juliol de 2016.- El rector: Manuel Palomar Sanz.